**Ministru kabineta rīkojuma projekta „Par nekustamā īpašuma**

**Laktas ielā 8, 8 k-1, Rīgā, nodošanu Veselības ministrijas valdījumā” sākotnējās ietekmes novērtējuma ziņojums (anotācija)**

|  |  |
| --- | --- |
| **I Tiesību akta projekta izstrādes nepieciešamība** | |
| 1.Pamatojums | Pamatojoties uz 2009.gada 29.janvāra Ministru kabineta rīkojumu Nr.75 „Par tiešās pārvaldes iestādes „Neatliekamās medicīniskās palīdzības dienests” izveidošanu” un Veselības ministrijas lūgumu (Aizsardzības ministrijas reģ.Nr.17.08.2009.Nr.MV-S/3309) saglabāt valsts īpašumā un nodot Veselības ministrijas valdījumā nekustamā īpašuma daļu Hospitāļu ielā 55, Rīgā, ir sagatavots Ministru kabineta rīkojuma projekts „Par nekustamā īpašuma Laktas ielā 8, 8 k-1, Rīgā, nodošanu Veselības ministrijas valdījumā” (turpmāk – rīkojuma projekts). |
| 2.Pašreizējā situācija un problēmas | Veselības ministrijas valdījumā nododamais nekustamais īpašums Laktas ielā 8, 8 k-1, Rīgā (nekustamā īpašuma kadastra Nr.01000170071), kurš sastāv no zemes vienības 1,6748 ha platībā (zemes vienības kadastra apzīmējums 01000170050) un 3 būvēm (būvju kadastra apzīmējumi 01000170067012, 01000170067019, 01000170067021), atdalīts no valsts īpašumā Aizsardzības ministrijas valdījumā esošā nekustamā īpašuma Hospitāļu ielā 55, Rīgā (tagadējā adrese Upes iela 1A, Rīga). Ņemot vērā, ka nekustamais īpašums Hospitāļu ielā 55, Rīgā, valsts aizsardzības funkciju nodrošināšanai turpmāk nav nepieciešams, veikta minētā īpašuma sadalīšana 3 daļās, izveidojot jaunus nekustamos īpašumus – Laktas ielā 8, 8 k-1, Rīgā, Laktas ielā 10, Rīgā un Upes ielā 1A, Rīgā.  Uz nekustamo īpašumu Laktas ielā 8, 8 k-1, Rīgā (turpmāk – īpašums), Rīgas pilsētas zemesgrāmatu nodalījumā Nr.100000520649 nostiprinātas īpašuma tiesības Latvijas valstij Aizsardzības ministrijas personā.  Pamatojoties uz Neatliekamās medicīniskās palīdzības dienesta realizēto projektu „Vienotas neatliekamās medicīniskās palīdzības un katastrofu medicīnas vadības informācijas sistēmas un dispečeru centru izveide” un saskaņā ar 2010.gada 16.marta Līgumu par nekustamā īpašuma bezatlīdzības lietošanu, 2010.gada 27.jūlija vienošanos Nr.1 un 2011.gada 28.aprīļa vienošanos Nr.2, Aizsardzības ministrija nodevusi bezatlīdzības lietošanā Neatliekamās medicīniskās palīdzības dienestam zemes vienību aptuveni 17593 m2 platībā un 4 būves (būvju kadastra apzīmējumi 01000170067012, 01000170067021, 01000170067018, 01000170067019).  Saskaņā ar Valsts zemes dienesta 2012.gada 25.oktobra izziņu Nr.2-07-R-4635 būve (būves kadastra apzīmējums 01000170067018) ir demontēta un apvidū neeksistē. Minētā būve demontēta, realizējot būvprojektu „Neatliekamās medicīniskās palīdzības dienesta vadības un dispečeru centrs” (Rīgas pilsētas būvvaldes būvatļauja Nr.BV-12-146-ab/V).  Saskaņā ar Rīgas pilsētas būvvaldes 2012.gada 21.novembra lēmumu Nr.BV-12-7635-nd būvei (būves kadastra apzīmējums 01000170067019) piešķirta atsevišķa adrese Laktas iela 8, k-1, Rīgā.  Kopā ar īpašumu Veselības ministrijas valdījumā tiek nodotas īpašumam funkcionāli piederīgās inženierbūves un komunikāciju tīkli. |
| 3.Saistītie politikas ietekmes novērtējumi un pētījumi | Rīkojuma projekts šo jomu neskar. |
| 4.Tiesiskā regulējuma mērķis un būtība | Rīkojuma projekts sagatavots saskaņā ar 2009.gada 29.janvāra Ministru kabineta rīkojumu Nr.75 „Par tiešās pārvaldes iestādes „Neatliekamās medicīniskās palīdzības dienests” izveidošanu” un Veselības ministrijas lūgumu (Aizsardzības ministrijas reģ.Nr.17.08.2009.Nr.MV-S/3309).  Rīkojuma projekta mērķis ir mainīt valsts nekustamā īpašuma valdītāju, lai nodrošinātu Neatliekamās medicīniskās palīdzības dienesta projekta „Vienotas neatliekamās medicīniskās palīdzības un katastrofu medicīnas vadības informācijas sistēmas un dispečeru centru izveide” realizāciju. |
| 5.Projekta izstrādē iesaistītās institūcijas | Aizsardzības ministrija, Veselības ministrija, Valsts aizsardzības militāro objektu un iepirkumu centrs, Neatliekamās medicīniskās palīdzības dienests. |
| 6.Iemesli, kādēļ netika nodrošināta sabiedrības līdzdalība | Rīkojuma projekts paredz zemesgrāmatā reģistrēta, valsts funkciju veikšanai nepieciešama valsts nekustamā īpašuma valdītāja maiņu. |
| 7.Cita informācija | Izdevumi, kas saistīti ar īpašuma pārņemšanu, tajā skaitā ierakstīšanu zemesgrāmatā uz valsts vārda Veselības ministrijas personā un turpmāku pārvaldīšanu, tiks segti no Veselības ministrijas budžeta līdzekļiem. |

Anotācijas II – VII sadaļas nav attiecināmas.

Aizsardzības ministrs A.Pabriks

Vīza: Aizsardzības ministrijas valsts sekretārs J.Sārts

*2013.09.03. 15:03*

*523*

*Dace Madžule*

*67300279, fakss 67300207*

*Dace.Madzule@vamoic.gov.lv*